*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Elektroniskās maksātnespējas uzskaites sistēmas noteikumi**

Izdoti saskaņā ar

Maksātnespējas likuma 12.1 panta

astoto daļu

**I. Vispārīgie jautājumi**

1. Noteikumi nosaka:

1.1. Elektroniskās maksātnespējas uzskaites sistēmas (turpmāk – Sistēma) izmantošanas un uzturēšanas kārtību;

1.2. kārtību, kādā ziņas un dokumentus iesniedz iekļaušanai Sistēmā un saņem no Sistēmas;

1.3. Sistēmā iekļaujamo ziņu un dokumentu apjomu un to glabāšanas termiņus.

2. Lai sasniegtu Maksātnespējas likuma 12.1 panta otrajā daļā noteikto Sistēmas mērķi, Sistēmai ir šādas funkcijas:

2.1. uzturēt maksātnespējas procesa administratora (turpmāk – administrators) amata pretendentu sarakstu, kuru nodod Tiesu informatīvajai sistēmai, lai, izmantojot Tiesu informatīvās sistēmas nodrošinātu automatizētu atlasi, izvēlētos administratora amata kandidātu;

2.2. iesniegt Maksātnespējas kontroles dienestam un kreditoriem administratoru darbības pārskatus;

2.3. apkopot ziņas par konstatētajiem administratora un tiesiskās aizsardzības procesa uzraugošās personas (turpmāk – uzraugošā persona) normatīvo aktu pārkāpumiem, pildot tiem maksātnespējas procesā un tiesiskās aizsardzības procesā noteiktos pienākumus, kā arī īstenojot tiesības;

2.4. vest kreditoru prasījumu reģistrus;

2.5. apstrādāt iesniegumus par maksātnespējīgo darba devēju darbinieku prasījumu apmierināšanu;

2.6. veidot statistiku un atskaites;

2.7. nodrošināt Maksātnespējas likuma 12.2 panta pirmajā daļā noteikto ziņu publicitāti;

2.8. nodrošināt Maksātnespējas kontroles dienestam administratoru un uzraugošo personu darbības uzraudzības veikšanu;

2.9. nodrošināt iespēju kreditoram un tā pārstāvim, parādnieka pārstāvim juridiskās personas maksātnespējas procesā un parādniekam fiziskās personas maksātnespējas procesā vai tā pārstāvim, izmantojot elektronisko pakalpojumu, iepazīties ar ziņām un dokumentiem normatīvajos aktos noteiktajā apjomā, kā arī veikt citas normatīvajos aktos noteiktas darbības;

2.10. nodot ziņas maksātnespējas reģistram normatīvajos aktos noteikto ierakstu izdarīšanai;

2.11. nodrošināt administratora un uzraugošās personas lietvedības vešanu Sistēmā.

3. Informāciju Sistēmā iekļauj un aktualizē, pamatojoties uz attiecīgu dokumentu vai amata pienākumu izpildes ietvaros veiktu amata darbību, vai tiešsaistes datu pārraides režīmā saņemtu informāciju.

4. Sistēmā iekļautās ziņas Sistēmas pārzinis sniedz un saņem no valsts un pašvaldības iestādēm un citiem subjektiem tiešsaistes datu pārraides režīmā vai izmantojot citus elektroniskos sakaru līdzekļus saskaņā ar vienošanos un tajā noteikto sadarbības kārtību.

**II. Sistēmā iekļaujamās ziņas un dokumenti**

5. Sistēmā par administratoru iekļauj šādas ziņas:

5.1. vārds un uzvārds;

5.2. personas kods;

5.3. amata apliecības vai sertifikāta numurs;

5.4. amata apliecības vai sertifikāta izdošanas datums;

5.5. amata apliecības vai sertifikāta derīguma termiņš;

5.6. kontaktinformācija – prakses vietas adrese Latvijā, tālruņa numurs, elektroniskā pasta adrese (atbilstoši Maksātnespējas likuma 18. pantam), kā arī faksa numurs, ja tāds ir norādīts Latvijas Republikas Uzņēmumu reģistra vestajā maksātnespējas reģistrā (turpmāk – maksātnespējas reģistrs)) un elektroniskā pasta adrese, ko administrators izmanto saziņai ar Sistēmas administratoru;

5.7. maksātnespējas reģistra piešķirtais administratora identifikācijas numurs;

5.8. atzīme, vai administrators ir reģistrējies Valsts ieņēmumu dienestā kā:

5.8.1. nodokļu maksātājs;

5.8.2. pievienotās vērtības nodokļa maksātājs.

6. Sistēmā par administratora amata darbību iekļauj šādas ziņas:

6.1. datums, kurā administrators iecelts amatā vai kurā administratoram izdots sertifikāts;

6.2. amata apliecības vai sertifikāta derīguma termiņš;

6.3. par amata darbības apturēšanu:

6.3.1. sākuma datums;

6.3.2. beigu termiņš (ja attiecināms);

6.3.3. lēmuma, ar kuru Maksātnespējas kontroles dienests ir apturējis administratora amata darbību, datums, numurs;

6.3.4. apturēšanas pamats atbilstoši Maksātnespējas likuma 17.4 panta pirmajai daļai;

6.3.5. ziņas par pārsūdzību un tās rezultātu (ja attiecināms);

6.4. par atstādināšanu no amata:

6.4.1. sākuma datums;

6.4.2. beigu termiņš (ja attiecināms);

6.4.3. atstādināšanas pamats atbilstoši Maksātnespējas likuma 17.3 panta pirmajai daļai;

6.4.4. lēmuma, ar kuru Maksātnespējas kontroles dienests ir atstādinājis administratoru no amata, datums un numurs;

6.4.5. ziņas par pārsūdzību un tās rezultātu (ja attiecināms);

6.5. par atbrīvošanu no amata:

6.5.1. datums, ar kuru administrators atbrīvots no amata;

6.5.2. lēmuma, ar kuru Maksātnespējas kontroles dienests ir atbrīvojis administratoru no amata, datums un numurs;

6.5.3. ziņas par pārsūdzību un tās rezultātu (ja attiecināms);

6.6. par atcelšanu no amata:

6.6.1. datums, ar kuru administrators atcelts no amata pienākumu izpildes;

6.6.2. atcelšanas pamats atbilstoši Maksātnespējas likuma 17.2 panta pirmajai daļai;

6.6.3. lēmuma, ar kuru Maksātnespējas kontroles dienests ir atcēlis administratoru no amata, datums un numurs;

6.6.4. ziņas par pārsūdzību un tās rezultātu (ja attiecināms);

6.7. par sertifikāta darbības izbeigšanu (ja attiecināms):

6.7.1. datums, ar kuru administratora sertifikāta darbība ir izbeigta;

6.7.2. sertifikāta izbeigšanas pamats atbilstoši Maksātnespējas likuma 17.2 panta pirmajai daļai vai atbilstoši Maksātnespējas likuma 17. panta pirmajai daļai redakcijā, kas bija spēkā līdz 2017. gada 5. janvārim;

6.7.3. lēmuma, ar kuru Maksātnespējas kontroles dienests izbeidzis administratora sertifikāta darbību, datums un numurs;

6.7.4. ziņas par pārsūdzību un tās rezultātu (ja attiecināms);

6.8. par sertifikāta anulēšanu (ja attiecināms);

6.8.1. datums, ar kuru administratora sertifikāts ir anulēts;

6.8.2. lēmuma, ar kuru Maksātnespējas kontroles dienests anulējis administratora sertifikātu, datums un numurs;

6.8.3. ziņas par pārsūdzību un tās rezultātu (ja attiecināms);

6.9. par ierobežojumu pildīt administratora amata pienākumus:

6.9.1. datums, ar kuru administratoram noteikts ierobežojums pildīt administratora amata pienākumus;

6.9.2. datums, ar kuru administratoram atcelts ierobežojums pildīt administratora amata pienākumus;

6.9.3. lēmuma par procesuālā piespiedu līdzekļa – noteiktas nodarbošanās aizlieguma – piemērošanu datums, numurs, kā arī institūcija, kas pieņēmusi lēmumu;

6.9.4. pamats procesuālā piespiedu līdzekļa – noteiktas nodarbošanās aizlieguma, piemērošanai;

6.9.5. ziņas par pārsūdzību un tās rezultātu (ja attiecināms).

7. Sistēmā par administratora pilnvarošanu (Maksātnespējas likuma 28. pants) iekļauj šādas ziņas un dokumentus:

7.1. pilnvaras devējs (administratora vārds, uzvārds, amata apliecības vai sertifikāta numurs);

7.2. pilnvarotais administrators (administratora vārds, uzvārds, amata apliecības vai sertifikāta numurs);

7.3. maksātnespējas procesa vai tiesiskās aizsardzības procesa lieta, kurā pilnvaro šo noteikumu 7.2. apakšpunktā norādīto administratoru (juridiskās personas nosaukums (firma) un reģistrācijas numurs vai fiziskās personas vārds, uzvārds un personas kods);

7.4. pilnvaras sākuma datums;

7.5. pilnvaras beigu datums;

7.6. ieraksta par šo noteikumu 7.4. apakšpunktā norādītā administratora pilnvarošanu izdarīšanas datums maksātnespējas reģistrā;

7.7. pilnvaras, ko pilnvaras devējs parakstījis ar drošu elektronisko parakstu, datne.

8. Sistēmā par tiesas, Maksātnespējas kontroles dienesta un disciplinārlietu komisijas konstatētajiem administratora vai uzraugošās personas izdarītajiem pārkāpumiem, pildot maksātnespējas procesā vai tiesiskās aizsardzības procesā noteiktos pienākumus, kā arī īstenojot tiesības, iekļauj šādas ziņas:

8.1. lēmuma numurs, datums;

8.2. institūcija, kas pieņēmusi lēmumu;

8.3. parādnieka, kura maksātnespējas procesā vai tiesiskās aizsardzības procesā konstatēts pārkāpums, firma (nosaukums) un reģistrācijas numurs vai vārds, uzvārds un personas kods;

8.4. institūcija, kura ierosinājusi lietu, vai sūdzības (pieteikuma) iesniedzēja firma (nosaukums) un reģistrācijas numurs vai vārds un uzvārds (ja attiecināms);

8.5. lēmumā konstatētās pārkāptās tiesību normas;

8.6. lēmumā konstatētā pārkāpuma būtība;

8.7. ziņas par pārsūdzību un tās rezultātu (ja attiecināms).

9. Sistēmā par administratora atcelšanu no konkrēta maksātnespējas procesa vai uzraugošās personas atcelšanu no konkrēta tiesiskās aizsardzības procesa iekļauj šādas ziņas:

9.1. Maksātnespējas kontroles dienesta pieteikuma par administratora vai uzraugošās personas atcelšanu no maksātnespējas procesa vai tiesiskās aizsardzības procesa reģistrācijas datums, Maksātnespējas kontroles dienesta piešķirtais reģistrācijas numurs, tiesa, kurā iesniegts minētais pieteikums, pieteikuma statuss (apmierināts vai neapmierināts);

9.2. tiesas lēmuma, ar kuru administrators ir atcelts no konkrēta maksātnespējas procesa vai uzraugošā persona atcelta no konkrēta tiesiskās aizsardzības procesa, datums un numurs;

9.3. administratora atcelšanas pamats atbilstoši Maksātnespējas likuma 22. pantam vai uzraugošās personas atcelšanas pamats atbilstoši Maksātnespējas likuma 12.4 panta otrajai daļai;

9.4. ziņas par pārsūdzību un tās rezultātu (ja attiecināms);

9.5. parādnieka, kura maksātnespējas procesā vai tiesiskās aizsardzības procesā pieņemts atcelšanas lēmums, firma (nosaukums) un reģistrācijas numurs vai vārds, uzvārds un personas kods.

10. Sistēmā par administratora eksamināciju iekļauj šādas ziņas:

10.1. iesnieguma par pieteikšanos kvalifikācijas eksāmenam datums un Maksātnespējas kontroles dienesta piešķirtais numurs;

10.2. lēmuma par atļauju vai atteikumu kārtot kvalifikācijas eksāmenu datums un numurs;

10.3. datums, kad administrators kārtojis kvalifikācijas eksāmenu;

10.4. lēmuma par amata apliecības termiņa pagarināšanu vai atteikumu pagarināt amata apliecības termiņu datums un numurs;

10.5. lēmuma par kvalifikācijas eksāmena termiņa pagarināšanu datums un numurs;

10.6. ziņas par šajā punktā minēto lēmumu pārsūdzību (lietas izskatīšanas datums, tiesas nosaukums, pārsūdzības rezultāts) (ja attiecināms).

11. Sistēmā par administratora apmeklētajiem Maksātnespējas kontroles dienesta rīkotajiem kvalifikācijas pilnveides pasākumiem iekļauj šādas ziņas:

11.1. norises datums;

11.2. nosaukums;

11.3. administratora apmeklēto akadēmisko stundu apmērs.

12. Sistēmā iekļauj ziņas par administratora lietvedībā esošajiem un bijušajiem maksātnespējas procesiem un tiesiskās aizsardzības procesiem.

13. Sistēmā par kreditoru juridiskās personas maksātnespējas procesā vai fiziskās personas maksātnespējas procesā iekļauj šādas ziņas:

13.1. vārds un uzvārds vai nosaukums (firma);

13.2. personas kods vai, ja nav personas koda, ārvalstī piešķirtais personas identifikācijas numurs vai dzimšanas datums, vai reģistrācijas numurs;

13.3. kontaktinformācija (adrese, tālruņa numurs vai elektroniskā pasta adrese);

13.4. Maksātnespējas likuma 73. panta ceturtajā daļā noteiktās ziņas par attiecīgo kreditora prasījumu.

14. Sistēmā iekļauj normatīvajos aktos par darbinieku aizsardzību darba devēja maksātnespējas gadījumā noteiktās ziņas par maksātnespējīgā darba devēja darbinieku.

15. Sistēmā par uzraugošo personu iekļauj šādas ziņas:

15.1. vārds un uzvārds;

15.2. personas kods vai, ja nav personas koda, ārvalstī piešķirtais personas identifikācijas numurs vai dzimšanas datums;

15.3. maksātnespējas reģistra piešķirtais identifikācijas numurs;

15.4. kontaktinformācija – prakses vietas adrese Latvijā, tālruņa numurs, elektroniskā pasta adrese (atbilstoši Maksātnespējas likuma 36. pantam), kā arī faksa numurs, ja tāds ir norādīts maksātnespējas reģistrā, un elektroniskā pasta adrese, ko uzraugošā persona izmanto saziņai ar Sistēmas administratoru;

15.5. ziņas par izglītību un kvalifikāciju (ja attiecināms):

15.5.1. iegūtā izglītība un kvalifikācija;

15.5.2. izglītības un kvalifikācijas dokumenta izdevējiestāde;

15.5.3. izglītības un kvalifikācijas dokumenta izdošanas datums;

15.5.4. izglītības un kvalifikācijas dokumenta numurs;

15.6. administratora amata apliecības vai administratoram izdotā sertifikāta numurs, ja uzraugošā persona vienlaikus ir administrators (ja attiecināms);

15.7. datums, kad uzraugošā persona iecelta tiesiskās aizsardzības procesā;

15.8. datums, kad uzraugošā persona atcelta no tiesiskās aizsardzības procesa vai tiesiskās aizsardzības process izbeigts;

15.9. uzraugošās personas lietvedībā esošie tiesiskās aizsardzības procesi;

15.10. uzraugošās personas lietvedībā bijušie tiesiskās aizsardzības procesi;

15.11. izbeigtie tiesiskās aizsardzības procesi, kuros uzraugošā persona ir bijusi iecelta, atsevišķi norādot tiesiskās aizsardzības procesu skaitu, kas izbeigti:

15.11.1. pasludinot juridiskās personas maksātnespējas procesu;

15.11.2. izpildot tiesiskās aizsardzības procesa pasākuma plānu.

16. Sistēmā iekļauj šādas ziņas par maksātnespējas procesa norisi:

16.1.  parādnieka firma (nosaukums) vai vārds un uzvārds;

16.2. parādnieka reģistrācijas numurs vai personas kods (ja nav personas koda – dzimšanas datums vai ārvalstīs piešķirtais identifikācijas numurs);

16.3. parādnieka statuss Iedzīvotāju reģistrā (aktīvs vai pasīvs);

16.4. ziņas par parādnieka miršanu;

16.5. parādnieka – juridiskās personas – juridiskā adrese vai deklarētā dzīvesvietas adrese;

16.6. parādnieka ģimenes stāvoklis;

16.7. tiesas, kurā ir ierosināta lieta par maksātnespējas procesa pasludināšanu, nosaukums;

16.8. tiesas lēmuma par lietas ierosināšanu datums un numurs;

16.9. maksātnespējas procesa veids (fiziskās personas maksātnespējas process vai juridiskās personas maksātnespējas process);

16.10. maksātnespējas procesa tips (nacionālais vai pārrobežu);

16.11. pieteikšanās termiņš kreditoru prasījumu iesniegšanai;

16.12. ziņas par administratora kandidāta iecelšanu vai neiecelšanu maksātnespējas procesā (ja attiecināms);

16.13. tiesas, kurā pasludināts parādnieka maksātnespējas process, nosaukums un nolēmuma datums (ja attiecināms);

16.14. datums, kurā veikts ieraksts maksātnespējas reģistrā par maksātnespējas procesa pasludināšanu (ja attiecināms);

16.15. maksātnespējas procesā ieceltā administratora vārds un uzvārds un amata apliecības numurs (ja attiecināms);

16.16. parādnieka pārstāvja vārds, uzvārds, personas kods, statuss Iedzīvotāju reģistrā (aktīvs/pasīvs), deklarētā dzīvesvietas adrese, kā arī ziņas par personas miršanu (ja attiecināms);

16.17. datums, kad pieņemts lēmums par parādnieka pārstāvja iecelšanu vai atcelšanu (ja attiecināms);

16.18. pilnvarotās personas fiziskās personas maksātnespējas procesā vārds, uzvārds un personas kods, kā arī pilnvaras derīguma termiņš (ja attiecināms);

16.19. datums, kurā pabeigta vai izbeigta parādnieka bankrota procedūra fiziskās personas maksātnespējas procesā (ja attiecināms);

16.20. datums, kurā pasludināta saistību dzēšanas procedūra fiziskās personas maksātnespējas procesā (ja attiecināms);

16.21. datums, kurā izbeigta saistību dzēšanas procedūra fiziskās personas maksātnespējas procesā (ja attiecināms);

16.22. maksātnespējas procesā pilnvarotā administratora vārds un uzvārds un amata apliecības numurs, pilnvaras izdošanas datums un derīguma termiņš (ja attiecināms);

16.23. ziņas, kas atbilstoši normatīvajiem aktiem par administratora darbības pārskatu iesniegšanu norādāmas administratora darbības pārskatos (ja attiecināms);

16.24. ziņas par Maksātnespējas likuma 174.2 panta pirmās daļas 9. punktā veikto pārbaudi (pārbaudes datums, vieta, pārbaudes rezultāts) (ja attiecināms);

16.25. ziņas par administratīvo pārkāpumu lietām, kas saistītas ar konkrēto maksātnespējas procesu (ja attiecināms);

16.26. kreditoru sapulces norises datums, laiks un vieta (ja attiecināms);

16.27. ziņas par maksātnespējas procesa depozīta izmaksu;

16.28. ziņas par administratoram izmaksāto atlīdzību atbilstoši normatīvajiem aktiem, kas regulē darbinieku prasījumu iesniegšanas, izskatīšanas un apmierināšanas un administratora atlīdzības izmaksāšanas kārtību;

16.29. maksātnespējas procesa izbeigšanas datums (ja attiecināms).

17. Sistēmā iekļauj šādas ziņas un dokumentus par tiesiskās aizsardzības procesa norisi:

17.1. parādnieka firma (nosaukums) un reģistrācijas numurs;

17.2. parādnieka juridiskā adrese;

17.3. tiesas, kura ierosinājusi tiesiskās aizsardzības procesa lietu, nosaukums;

17.4. tiesas nolēmuma, ar ko ierosināta tiesiskās aizsardzības procesa lieta, numurs un datums;

17.5. ieceltās uzraugošās personas vārds un uzvārds, identifikācijas numurs un iecelšanas datums (ja attiecināms);

17.6. datums, kad pieņemts tiesas nolēmums par tiesiskās aizsardzības procesa īstenošanu un apstiprināts tiesiskās aizsardzības procesa pasākumu plāns, un nolēmuma numurs (ja attiecināms);

17.7. tiesiskās aizsardzības procesa pasākumu plāna datne (ja attiecināms);

17.8. tiesiskās aizsardzības procesa pasākumu plānā noteiktās metodes (ja attiecināms);

17.9. tiesiskās aizsardzības procesa pasākumu plāna īstenošanas termiņš (ja attiecināms);

17.10. datums, kad tiesa apstiprinājusi tiesiskās aizsardzības procesa pasākumu plāna grozījumus, un nolēmuma numurs (ja attiecināms);

17.11. tiesiskās aizsardzības procesa pasākumu plāna grozījumu datne (ja attiecināms);

17.12. tiesas nolēmuma, ar ko izbeigts tiesiskās aizsardzības process, datums un numurs (ja attiecināms);

17.13. ziņas par tiesiskās aizsardzības procesa izbeigšanas pamatu atbilstoši Maksātnespējas likuma 51. panta pirmajai un otrajai daļai (ja attiecināms);

17.14. ziņas par Maksātnespējas likuma 174.2 panta pirmās daļas 9. punktā veikto pārbaudi (pārbaudes datums, vieta, pārbaudes rezultāts) (ja attiecināms);

17.15. ziņas par administratīvo pārkāpumu lietām, kas saistītas ar konkrēto tiesiskās aizsardzības procesu (ja attiecināms);

17.16. ziņas par tiesiskās aizsardzības procesa depozīta izmaksu (ja attiecināms).

18. Sistēmā iekļauj ziņas un dokumentus, kas sagatavoti, izmantojot Sistēmu, vai saņemti Sistēmā, administratoriem un uzraugošajām personām Sistēmā vedot savu lietvedību.

**III. Sistēmā iekļaujamo ziņu un dokumentu iesniegšana, apstrāde un glabāšana**

19. Šo noteikumu 5.1., 5.2., 5.3., 5.4., 5.5., 5.6. un 5.8. apakšpunktā minētās ziņas par administratoru Sistēmā ievada Maksātnespējas kontroles dienests. Šo noteikumu 5.7. apakšpunktā norādītās ziņas Sistēma saņem no maksātnespējas reģistra. Pēc šo noteikumu 5.1., 5.2., 5.3., 5.4., 5.5. un 5.6. apakšpunktā minēto ziņu ievadīšanas un apstiprināšanas Sistēma tās nodod maksātnespējas reģistram, izņemot šo noteikumu 5.6. apakšpunktā minēto elektroniskā pasta adresi, ko administrators izmanto saziņai ar Sistēmas administratoru.

20. Administrators patstāvīgi, izmantojot Sistēmu, veic izmaiņas šo noteikumu 5.6. apakšpunktā noteiktajās ziņās. Veiktās izmaiņas tiek nodotas maksātnespējas reģistram ziņu ievadīšanas dienā plkst. 24.00. Ja administrators ir veicis izmaiņas saistībā ar elektroniskā pasta adresi, ko administrators izmanto saziņai ar Sistēmas administratoru, šīs izmaiņas netiek nodotas maksātnespējas reģistram.

21. Šo noteikumu 6. punktā minētās ziņas par administratora amata darbību Sistēmā ievada Maksātnespējas kontroles dienests. Pēc šo noteikumu 6. punktā minēto ziņu ievadīšanas un apstiprināšanas Sistēma tās nodod maksātnespējas reģistram, izņemot šo noteikumu 6.3.4., 6.3.5., 6.4.3., 6.4.5., 6.5.3., 6.6.2., 6.6.4., 6.7.2., 6.7.4., 6.8.3., 6.9.4. un 6.9.5. apakšpunktā minētās ziņas.

22. Administrators ievada Sistēmā šo noteikumu 7.1., 7.2., 7.3., 7.4. un 7.5. apakšpunktā norādītās ziņas un pievieno šo noteikumu 7.7. apakšpunktā norādīto datni. Pēc ziņu ievadīšanas, datnes pievienošanas un apstiprināšanas Sistēma apstiprinātās ziņas un datni nodod maksātnespējas reģistram. Šo noteikumu 7.6. apakšpunktā noteiktās ziņas Sistēma saņem no maksātnespējas reģistra.

23. Šo noteikumu 8. punktā norādītās ziņas Sistēmā ievada Maksātnespējas kontroles dienests.

24. Šo noteikumu 9.1., 9.4. un 9.5. apakšpunktā norādītās ziņas Sistēmā ievada Maksātnespējas kontroles dienests. Šo noteikumu 9.2. un 9.3. apakšpunktā norādītās ziņas Sistēmā iekļauj no Tiesu informatīvās sistēmas.

25. Šo noteikumu 10. un 11. punktā minētās ziņas Sistēmā ievada Maksātnespējas kontroles dienests.

26. Sistēmā ziņas par administratora lietvedībā esošajiem un bijušajiem maksātnespējas procesiem un tiesiskās aizsardzības procesiem iekļauj no Tiesu informatīvās sistēmas un maksātnespējas reģistra.

27. Administrators Sistēmā ievada šo noteikumu 13. un 14. punktā noteiktās ziņas par kreditoru (tostarp, darbinieku) un tā prasījumu maksātnespējas procesā.

28. Šo noteikumu 15.1., 15.2., 15.7., 15.8., 15.9., 15.10. un 15.11. apakšpunktā minētās ziņas par uzraugošo personu Sistēmā iekļauj no Tiesu informatīvās sistēmas. Šo noteikumu 15.3. un 15.4. apakšpunktā norādītās ziņas, izņemot elektroniskā pasta adresi, ko uzraugošā persona izmanto saziņai ar Sistēmas administratoru, Sistēmā iekļauj no maksātnespējas reģistra. Šo noteikumu 15.5. apakšpunktā minētās ziņas Sistēmā ievada Maksātnespējas kontroles dienests. Šo noteikumu 15.6. apakšpunktā minētās ziņas Sistēma iekļauj, izmantojot Sistēmā iekļautās ziņas par administratoru.

29. Šo noteikumu 16. un 17. punktā minētās ziņas par maksātnespējas procesa un tiesiskās aizsardzības procesa norisi Sistēmā iekļauj no Tiesu informatīvās sistēmas un maksātnespējas reģistra, kā arī iekļauj ziņas, ko ievada Maksātnespējas kontroles dienests, īstenojot uzraudzību, un ziņas, ko ievada administrators un uzraugošā persona.

30. Ziņas Sistēmā iekļauj latviešu valodā. Ārzemnieka fiziskās personas vārdu un uzvārdu vai ārvalstī reģistrētas juridiskas personas nosaukumu, kā arī adresi norāda attiecīgās ārvalsts valodas oriģinālformā (latīņalfabētiskās rakstības valodās) vai oriģinālformas latīņalfabētiskajā transliterācijā (citās valodās).

31. Administrators vai uzraugošā persona Sistēmā nekavējoties, bet ne vēlāk kā nākamās darbdienas laikā pēc pamatojoša dokumenta vai attiecīgās informācijas saņemšanas, lēmuma pieņemšanas, procesuālā kārtībā veiktas darbības vai citas amata darbības un profesionālās darbības veikšanas, ievada un aktualizē ziņas, kas viņam saskaņā ar normatīvajiem aktiem jāiesniedz Maksātnespējas kontroles dienestam, kā arī administrators vai uzraugošā persona ievada Sistēmā ziņas un sagatavo Sistēmā dokumentus, pildot normatīvajos aktos noteiktos administratora vai uzraugošās personas pienākumus un īstenojot tiesības.

32. Maksātnespējas kontroles dienests ziņas Sistēmā atjauno nekavējoties, bet ne vēlāk kā nākamajā darbdienā pēc attiecīgo ziņu saņemšanas.

33. Kreditoram ir tiesības iesniegt administratoram Maksātnespējas likuma 73. panta ceturtajā un piektajā daļā noteiktās ziņas iekļaušanai Sistēmā, izmantojot elektronisko pakalpojumu.

34. Maksātnespējīgā darba devēja darbiniekam ir tiesības iesniegt administratoram normatīvajos aktos par darbinieku aizsardzību darba devēja maksātnespējas gadījumā noteiktās ziņas iekļaušanai Sistēmā, izmantojot elektronisko pakalpojumu.

35. Šo noteikumu II nodaļā noteiktās ziņas Sistēmā ievada un apstrādā, lai īstenotu Maksātnespējas likuma 12.1 panta otrajā daļā minēto Sistēmas mērķi un šo noteikumu 2. punktā minētās Sistēmas funkcijas.

36. Ja Sistēmas pārzinis konstatē, ka Sistēmā iekļautajās ziņās ir kļūda, tas noskaidro attiecīgo institūciju vai personu, kas iekļāvusi kļūdaino ziņu, un informē par to atbildīgo personu vai institūciju, vai Sistēmā veic tiešsaistes datu pārraides režīmā saņemto datu aktualizāciju. Ja šo noteikumu 41.4. apakšpunktā noteiktā Sistēmas lietotāja iekļautajās ziņās ir kļūda, bet attiecīgais Sistēmas lietotājs vairs nav tiesīgs veikt izmaiņas ziņās, Sistēmas pārzinis par to informē to administratoru, kura lietvedībā ir attiecīgais maksātnespējas process vai tiesiskās aizsardzības process.

37. Ja Sistēmā kļūdaino ziņu ir iekļāvis šo noteikumu 41.4. apakšpunktā noteiktais Sistēmas lietotājs, viņš nekavējoties, bet ne vēlāk kā vienas darbdienas laikā no šo noteikumu 36. punktā noteiktās informācijas saņemšanas, precizē kļūdainās ziņas, vai, ja attiecīgajam Sistēmas lietotājam nav piekļuves tiesību šo ziņu labošanai, nosūta elektroniski precizētās ziņas Sistēmas pārzinim.

38. Ja Sistēmā iekļautajās ziņās ir kļūda, kas radusies tāpēc, ka kļūda ir bijusi iekļauto ziņu pamatojošajā dokumentā, kļūdu labo Sistēmā pēc tam, kad tā ir labota attiecīgajā dokumentā.

39. Ja Sistēmas pārzinis, ievadot Sistēmā ziņas manuāli, ir pieļāvis kļūdu, tas nekavējoties, bet ne vēlāk kā vienas darbdienas laikā pēc kļūdas identificēšanas, novērš konstatēto Sistēmā ievadīto ziņu neatbilstību ziņu avotam.

40. Sistēmā iekļautās ziņas glabā, kamēr tās ir nepieciešamas šo noteikumu 2. punktā noteikto Sistēmas funkciju izpildei, bet ne ilgāk kā:

40.1. šajos noteikumos noteiktās ziņas par administratoru un uzraugošo personu – 15 gadus no dienas, kad Sistēmas pārzinis anulē attiecīgā Sistēmas lietotāja piekļuves tiesības Sistēmai;

40.2. Sistēmā iekļautās ziņas par kreditoru un tā pārstāvi, parādnieka pārstāvi juridiskās personas maksātnespējas procesā – 15 gadus no dienas, kad pieņemts tiesas nolēmums par attiecīgā maksātnespējas procesa izbeigšanu;

40.3. Sistēmā iekļautās ziņas par fiziskās personas maksātnespējas procesu, ievērojot normatīvajos aktos noteiktos ziņu glabāšanas termiņus maksātnespējas reģistrā.

**IV. Sistēmas izmantošanas un uzturēšanas kārtība**

41. Sistēmas lietotāji ir:

41.1. Maksātnespējas kontroles dienesta nodarbinātie;

41.2. Tiesu administrācijas nodarbinātie;

41.3. citu valsts un pašvaldību institūciju nodarbinātie;

41.4. administratori;

41.5. uzraugošās personas.

42. Sistēmas pārzinis piešķir piekļuves tiesības Sistēmai:

42.1. Maksātnespējas kontroles dienesta nodarbinātajiem, pamatojoties uz dokumentu, ar ko nodibinātas darba tiesiskās vai civildienesta attiecības, tādā apjomā, kādā piekļuves tiesības nepieciešamas darba pienākumu izpildei;

42.2. Tiesu administrācijas nodarbinātajiem, pamatojoties uz iestādes vadītāja vai viņa pilnvarotas personas pieprasījumu, tādā apjomā, kādā piekļuves tiesības nepieciešamas darba pienākumu izpildei;

42.3. citu valsts un pašvaldību institūciju nodarbinātajiem, ja tas nepieciešams attiecīgās institūcijas normatīvajos aktos noteikto funkciju izpildei, slēdzot vienošanos ar attiecīgo valsts vai pašvaldības institūciju;

42.4. administratoram, pamatojoties uz Maksātnespējas kontroles dienesta direktora rīkojumu par iecelšanu amatā vai lēmumu par administratora amata darbības atjaunošanu, tādā apjomā, kādā piekļuves tiesības nepieciešamas administratora amata darbību veikšanai, ievērojot Maksātnespējas likuma nosacījumus;

42.5. uzraugošajai personai, pamatojoties uz tiesas lēmumu par uzraugošās personas iecelšanu konkrētā tiesiskās aizsardzības procesā, tādā apjomā, kādā piekļuves tiesības nepieciešamas uzraugošās personas pienākumu izpildei.

43. Sistēmas pārzinis ne vēlāk kā divu darbdienu laikā no šo noteikumu 42.1. un 42.2. apakšpunktā noteiktās informācijas saņemšanas šo noteikumu 41.1. un 41.2. apakšpunktā noteiktajam Sistēmas lietotājam izveido Sistēmas piekļuves rekvizītus un nekavējoties izsniedz tos attiecīgajam Sistēmas lietotājam.

44. Šo noteikumu 41.3., 41.4. un 41.5. apakšpunktā noteiktie Sistēmas lietotāji Sistēmā autorizējas ar Valsts pārvaldes pakalpojumu portāla ([www.latvija.lv](http://www.latvija.lv)) starpniecību pēc tam, kad Sistēmā ir ievadīta šo noteikumu 42.3., 42.4. un 42.5. apakšpunktā norādītā informācija, un Sistēmas lietotājam uz Sistēmā ievadīto attiecīgā Sistēmas lietotāja elektroniskā pasta adresi tiek nosūtīta autorizācijas saite.

45. Ja šo noteikumu 41.5. apakšpunktā noteiktajam Sistēmas lietotājam nav pieejami Valsts pārvaldes pakalpojumu portālam nepieciešamie autentifikācijas rīki, Maksātnespējas kontroles dienesta nodarbinātais pēc minētā Sistēmas lietotāja pieprasījuma piešķir Sistēmas lietotājam Sistēmas ģenerētus piekļuves rekvizītus. Šo noteikumu 41.5. apakšpunktā noteiktais Sistēmas lietotājs autorizējas Sistēmā, izmantojot uz Sistēmas lietotāja elektronisko pasta adresi nosūtīto aktivizācijas saiti.

46. Sistēmas lietotājs atbilstoši tam piešķirto piekļuves tiesību apjomam nodrošina šajos noteikumos minētās informācijas iekļaušanu Sistēmā, kā arī atbild par iekļautās informācijas precizitāti un pareizību.

47. Piekļuves tiesības Sistēmai anulē Sistēmas pārzinis:

47.1. Maksātnespējas kontroles dienesta nodarbinātajiem – pamatojoties uz darba tiesisko vai civildienesta attiecību pārtraukšanas faktu, vai veicamo amata pienākumu maiņu vai ilgstošas prombūtnes gadījumā;

47.2. Tiesu administrācijas nodarbinātajiem – pamatojoties uz iestādes vadītāja vai viņa pilnvarotas personas paziņojumu;

47.3. citu valsts un pašvaldību institūciju nodarbinātajiem - pamatojoties iestādes vadītāja vai viņa pilnvarotas personas paziņojumu vai, pamatojoties uz grozījumiem starp Sistēmas pārzini un attiecīgo institūciju noslēgtajā vienošanās tekstā, vai šīs vienošanās izbeigšanu;

47.4. administratoram – pamatojoties uz Maksātnespējas kontroles dienesta direktora lēmumu par administratora atcelšanu no amata, atstādināšanu no administratora darbības veikšanas un administratora amata darbības apturēšanu;

47.5. uzraugošajai personai – pamatojoties uz tiesas nolēmumu par uzraugošās personas pēdējā lietvedībā esošā tiesiskās aizsardzības procesa izbeigšanu vai par uzraugošās personas atcelšanu no viņas pēdējā lietvedībā esošā tiesiskās aizsardzības procesa.

48. Sistēmas pārzinis nekavējoties, bet ne vēlāk kā vienas darbdienas laikā no šo noteikumu 47. punktā norādīto apstākļu rašanās attiecīgajam Sistēmas lietotājam anulē Sistēmas piekļuves rekvizītus.

49. Sistēmas pārzinis šo noteikumu 41.4. apakšpunktā noteiktajam Sistēmas lietotājam piešķirtās piekļuves tiesības Sistēmai anulē ne vēlāk kā nākamajā darbdienā pēc tam, kad attiecīgā Sistēmas lietotāja Sistēmā iesniegtie dokumentu un mantas pieņemšanas-nodošanas akti visos administratora lietvedībā esošajos maksātnespējas procesos ir apstiprināti vai ir pagājuši divi mēneši no dienas, kad attiecīgais Sistēmas lietotājs ir atcelts no visiem viņa lietvedībā esošajiem maksātnespējas procesiem.

50. Sistēmas pārzinis anulē Sistēmas lietotājam piešķirtās piekļuves tiesības, ja Sistēmas pārzinim kļuvis zināms, ka piekļuves tiesības Sistēmas lietotājam piešķirtas nepamatoti, vai tās nav anulētas, lai gan iestājušies šo noteikumu 47. punktā minētie apstākļi, kā arī, ja Sistēmas lietotājs nepilda šo noteikumu 52. punktā noteiktos pienākumus.

51. Pēc šo noteikumu 40. punktā noteiktā termiņa beigām ziņas par attiecīgo Sistēmas lietotāju, kreditoru vai tā pārstāvi, parādnieka pārstāvi juridiskās personas maksātnespējas procesā, kā arī ziņas par fiziskās personas maksātnespējas procesu no Sistēmas dzēš.

52. Sistēmas lietotājam ir šādi pienākumi:

52.1. ievadīt un apstrādāt Sistēmas datus atbilstoši amata pienākumiem;

52.2. atbilstoši kompetencei nodrošināt savlaicīgu un pilnīgu šajos noteikumos noteikto ziņu ievadi Sistēmā;

52.3. lietot Sistēmu tikai amata pienākumu izpildei;

52.4. nenodot un neizpaust trešajām personām Sistēmas piekļuvei nepieciešamos rekvizītus;

52.5. neveikt darbības, kas varētu apdraudēt Sistēmā iekļauto datu drošību, aizsardzību un integritāti;

52.6. nenodot un neizpaust trešajām personām Sistēmā iekļautās ziņas par veiktajām amata un profesionālajām darbībām, kā arī ziņas, kas iegūtas, veicot amata darbības vai administratora profesionālo darbību, izņemot, ja ziņu nodošanu paredz normatīvie akti;

52.7. apstrādāt Sistēmā esošos fizisko personu personas datus, ievērojot normatīvos aktus, kas nosaka fizisko personu datu aizsardzību un apstrādes kārtību.

53. Parādnieka pārstāvim juridiskās personas maksātnespējas procesā, parādniekam vai tā pilnvarotajai personai fiziskās personas maksātnespējas procesā, kreditoram un tā pilnvarotajai personai Sistēmā iekļautās ziņas par konkrēto maksātnespējas procesu vai tiesiskās aizsardzības procesu ir pieejamas elektroniskā pakalpojuma veidā, ievērojot Maksātnespējas likumā noteikto katrai maksātnespējas procesā iesaistītajai personai izsniedzamo informācijas apjomu.

54. Lai nodrošinātu šo noteikumu 53. punktā minētajām personām piekļuvi Sistēmā iekļautajām ziņām elektroniskā pakalpojuma veidā, ievērojot Maksātnespējas likumā noteikto katrai maksātnespējas procesā iesaistītajai personai izsniedzamo informācijas apjomu, administrators, pildot normatīvajos aktos noteiktos pienākumus un īstenojot tiesības, Sistēmā ievada ziņas par šo noteikumu 53. punktā minētajām personām (nosaukums (firma), reģistrācijas numurs vai vārds, uzvārds, personas kods vai, ja nav personas koda, ārvalstī piešķirtais personas identifikācijas numurs vai dzimšanas datums), izņemot šajā punktā minētās ziņas par parādnieku fiziskās personas maksātnespējas procesā.

55. Personām, kas minētas šo noteikumu 53. punktā, ir šo noteikumu 52. punktā norādītie pienākumi, ciktāl tie ir attiecināmi uz šo noteikumu 53. punktā minētajām personām.

56. Personām, kas nav minētas šo noteikumu 41. un 53. punktā, ir tiesības uz Sistēmā iekļauto ziņu saņemšanu normatīvajos aktos noteiktajos gadījumos, apjomā un kārtībā, un to nodrošina Sistēmas pārzinis.

57. Sistēmā iekļautās ziņas Sistēmas pārzinis izsniedz, ievērojot normatīvajos aktos par ierobežotas pieejamības informācijas izsniegšanu noteikto kārtību.

58. Sistēmas pārzinis iesniedz Sistēmas turētājam informāciju par attīstības plāna prioritātēm, un Sistēmas turētājs, pamatojoties uz Sistēmas pārziņa iesniegtajām attīstības plāna prioritātēm, plāno Sistēmas uzturēšanai nepieciešamos līdzekļus. Sistēmas pārzinis izskata izmaiņu pieprasījumus un priekšlikumus sistēmas uzlabošanai, izvērtē sadarbības līguma vai starpresoru vienošanās nepieciešamību Sistēmas darbības nodrošināšanai un ziņu apmaiņai ar citām informācijas sistēmām, izmantojot tiešsaistes datu pārraides režīmu vai citus elektroniskos sakaru līdzekļus. Ja nepieciešams, minēto funkciju izpildē Sistēmas pārzinis pieaicina citus ekspertus.

**VI. Noslēguma jautājumi**

59. Šo noteikumu 33., 34. un 53. punkts stājas spēkā 2019. gada 15. aprīlī.

60. Šo noteikumu 41.4. un 41.5. apakšpunktā minētie lietotāji Sistēmu sāk izmantot, sākot no 2019. gada 1. janvāra.

61. Ziņas, kas par administratoru maksātnespējas reģistrā ierakstītas, sākot no 2008. gada 1. janvāra līdz šo noteikumu spēkā stāšanās dienai, iekļauj Sistēmā no maksātnespējas reģistra, izņemot šo noteikumu 6.3.3., 6.4.4., 6.5.2., 6.6.3., 6.7.3., 6.8.2. un 6.9.3. apakšpunktā norādītas ziņas, ko Sistēmā iekļauj Maksātnespējas kontroles dienests par lēmumiem, kas pieņemti, sākot no 2019. gada 1. janvāra.

62. Ziņas par maksātnespējas procesiem un tiesiskās aizsardzības procesiem, kas uzsākti, sākot no 2008. gada 1. janvāra, Sistēmā iekļauj no maksātnespējas reģistra un Tiesu informatīvās sistēmas.

63. Sistēmā iekļauj ziņas no administratoru darbības pārskatiem, kas iesniegti Maksātnespējas kontroles dienestā, sākot no 2016. gada 30. aprīļa.

64. Šajos noteikumos noteiktās ziņas par uzraugošo personu Sistēmā iekļauj par laika periodu no 2017. gada 1. jūlija.

65. Ziņas par tiesas, Maksātnespējas kontroles dienesta un disciplinārlietu komisijas konstatētajiem pārkāpumiem iekļauj Sistēmā, pamatojoties uz lēmumiem, kas pieņemti, sākot no 2017. gada 6. janvāra. Sistēmā iekļauj šo noteikumu 8.6. apakšpunktā minētās ziņas par tiesas, Maksātnespējas kontroles dienesta un disciplinārlietu komisijas spēkā stājušajos lēmumos konstatēto pārkāpuma būtību attiecībā uz tiem minēto institūciju lēmumiem, kas pieņemti, sākot no 2019. gada 1. janvāra.

66. Līdz brīdim, kad administrators iecelts amatā saskaņā ar Maksātnespējas likuma 13.1 pantu, piekļuves tiesības Sistēmai administratoram piešķir, pamatojoties uz derīgu sertifikātu.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrs Dzintars Rasnačs